ai4bharat/Pralekha huggingface dataset:
প্রতিরক্ষামন্ত্রক
ওএফবি এবং প্রতিরক্ষা ক্ষেত্রের রাষ্ট্রায়ত্ত সংস্থাগুলির পাশাপাশি বেসরকারি ক্ষেত্রের শিল্প সংস্থাগুলিকে উৎকর্ষের জন্য প্রতিরক্ষা মন্ত্রীর পুরস্কার প্রতিযোগিতায় অংশগ্রহণে প্রতিরক্ষা মন্ত্রীর অনুমোদন
নয়াদিল্লি, ১৬ জুলাই, ২০১৯
প্রতিরক্ষা এবং বিমানবাহিনীর সামরিক সরঞ্জাম সংগ্রহ ক্ষেত্রে ‘মেক ইন ইন্ডিয়া’ উদ্যোগকে গুরুত্ব দিতে প্রতিরক্ষা মন্ত্রী শ্রী রাজনাথ সিং অর্ডন্যান্স ফ্যাক্টরি এবং প্রতিরক্ষা ক্ষেত্রের অন্যান্য রাষ্ট্রায়ত্ত সংস্থাগুলির পাশাপাশি, বেসরকারি ক্ষেত্রের শিল্প সংস্থাগুলিকে উৎকর্ষের জন্য প্রতিরক্ষা মন্ত্রীর পুরস্কার প্রতিযোগিতায় অংশগ্রহণের অনুমোদন দিয়েছেন। প্রসঙ্গত, বার্ষিক এই পুরস্কার প্রদান প্রতিযোগিতায় এর আগে কখনও বেসরকারি ক্ষেত্রের শিল্প সংস্থার অংশগ্রহণ অনুমোদিত হয়নি।
সংশোধিত ব্যবস্থায় প্রাতিষ্ঠানিক এবং ব্যক্তিগত বিভাগে পুরস্কার প্রদান ছাড়াও, দলগতভাবে প্রযুক্তিগত উদ্ভাবনের ক্ষেত্রে উৎকর্ষের স্বীকৃতিস্বরূপ এবং একইসঙ্গে রপ্তানিগতভাবে উৎকর্ষের স্বীকৃতি দিতে বৃহৎ, মধ্য মানের, ক্ষুদ্র এবং স্টার্ট-আপ উদ্যোগগুলিকে এই পুরস্কার প্রদান করা হচ্ছে। নগদ পুরস্কারের অঙ্ক উল্লেখযোগ্যভাবে বাড়ানো হয়েছে ব্যক্তিগত এবং দলগত পুরস্কার বিভাগে।
মনোনয়ন আহ্বান করা হবে অনলাইনে এবং আবেদনপত্রের আপলোড ও ব্যবস্থাপনার জন্য একটি ওয়েব পোর্টাল চালু করা হবে। নির্বাচন প্রক্রিয়ায় থাকবে একটি বিশেষজ্ঞ কমিটি বা বিশিষ্ট বিশেষজ্ঞদের জুরি। ডায়রেক্টর জেনারেল অফ কোয়ালিটি অ্যাস্যুরেন্স বা ডিজিকিউএ-এর আওতায় প্রতিরক্ষা মন্ত্রীর এই পুরস্কার প্রদান সংক্রান্ত কর্মকাণ্ডের জন্য একটি পৃথক সেল গঠন করা হবে।
আশা করা যায়, এই পুরস্কার প্রদান প্রতিরক্ষা এবং বিমানবাহিনীর সামরিক সরঞ্জাম সংগ্রহ ক্ষেত্রের শিল্প ভিত্তিকে বৃহত্তর করবে। পাশাপাশি, ভারতীয় প্রতিরক্ষা শিল্পের রপ্তানিমূলক ক্ষমতাকে আরও শক্তিশালী করবে এই পুরস্কার প্রদানের উদ্যোগ।
এ সংক্রান্ত নীতি-নির্দেশিকা https://www.ddpmod.gov.in, http://makinindiadefence.gov.in এবং http://www.dgqadefence.gov.in ওয়েবসাইটগুলিতে পাওয়া যাবে।
CG/SSS/DM
(Visitor Counter : 95
প্রধানমন্ত্রীরদপ্তর
শ্রী কে ভি সম্পথ কুমারের প্রয়াণে প্রধানমন্ত্রীর শোক প্রকাশ
নতুনদিল্লি, ৩০শে জুন, ২০২১
প্রধানমন্ত্রী নরেন্দ্র মোদী সংস্কৃত দৈনিক সংবাদপত্র সুধর্মের সম্পাদক শ্রী কে ভি সম্পথ কুমারজির প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ শ্রী কে ভি সম্পথ কুমার জি ছিলেন অনুপ্রেরণার উৎস , যিনি সংস্কৃতকে রক্ষা করে বিশেষত যুব সম্প্রদায়ের মধ্যে জনপ্রিয় করার জন্য নিরলসভাবে কাজ করে গেছেন। তাঁর অদম্য উৎসাহ এবং সংকল্প সকলকে অনুপ্রাণিত করে। তাঁর প্রয়াণে আমি মর্মাহত। তাঁর পরিবার পরিজন এবং গুনমুগ্ধদের সমবেদনা জানাই। ওঁ শান্তি।“
CG/CB/
(
স্বরাষ্ট্র মন্ত্রক
কোভিড-১৯ সংক্রমণ মোকাবিলায় রাজ্য ও কেন্দ্রশাসিত অঞ্চলগুলির মুখ্যসচিব ও স্বাস্থ্য সচিবদের সঙ্গে পর্যালোচনা বৈঠকে ক্যাবিনেট সচিব
নয়াদিল্লি, ১০ মে, ২০২০
কেন্দ্রীয় ক্যাবিনেট সচিব শ্রী রাজীব গৌবা ভিডিও কনফারেন্সের মাধ্যমে বর্তমান কোভিড-১৯ পরিস্থিতি নিয়ে রাজ্য ও কেন্দ্রশাসিত অঞ্চলগুলির মুখ্যসচিব ও স্বাস্থ্য সচিবদের সঙ্গে বৈঠক করেন। এই বৈঠকে কোভিড-১৯ সংক্রমণ পরিস্থিতি মোকাবিলায় গৃহীত বিভিন্ন পদক্ষেপ পর্যালোচনা করা হয়।
এই প্রেক্ষিতে ক্যাবিনেট সচিব জানান, ভারতীয় রেলের ৩৫০টিরও বেশি শ্রমিক স্পেশাল ট্রেন ৩ লক্ষ ৫০ হাজার প্রবাসী শ্রমিকদের গন্তব্যে পৌঁছে দিয়েছে। আরও বেশি সংখ্যক শ্রমিক স্পেশাল ট্রেন চালানোর জন্য তিনি রাজ্য সরকারগুলিকে রেলকে সহযোগিতার অনুরোধ জানান। বন্দে ভারত অভিযানের আওতায় বিদেশে আটকে পড়া ভারতীয়দের দেশে ফিরিয়ে আনার ব্যাপারেও রাজ্যগুলিকে সহযোগিতার আর্জি জানান ক্যাবিনেট সচিব।
ক্যাবিনেট সচিব জোর দিয়ে বলেন, চিকিৎসক, নার্স ও আধা-চিকিৎসকদের যাতায়াতে যাবতীয় বাধা-বিপত্তি দূর করতে রাজ্যগুলিকে প্রয়োজনীয় ব্যবস্থা নিয়ে হবে।রাজ্যগুলির উদ্দেশ্য হ’ল – করোনা সেনানীদের সুরক্ষিত ও নিরাপদ রাখা।
এই বৈঠকে রাজ্যগুলির মুখ্যসচিবরা নিজ নিজ রাজ্যে বর্তমান কোভিড-১৯ পরিস্থিতি সম্পর্কে ক্যাবিনেট সচিবকে অবহিত করেন। তাঁরা বলেন, কোভিড-১৯ থেকে সুরক্ষার পাশাপাশি, সুপরিকল্পিত উপায়ে অর্থনৈতিক কর্মকান্ডগুলিও ধীরে ধীরে বাড়ানো প্রয়োজন।
(CG/BD/SB
কেন্দ্রীয়মন্ত্রিসভা
কেন্দ্রীয় মন্ত্রিসভা অটল উদ্ভাবন মিশনের কাজ চালিয়ে যাওয়ার সিদ্ধান্ত অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে অটল উদ্ভাবন মিশনের কাজ চালিয়ে যাওয়ার সিদ্ধান্ত অনুমোদন করেছে। ২০১৯ – ২০ অর্থবর্ষে এজন্য ১,০০০ কোটি টাকা ব্যয় ধরা হয়েছে। এই অর্থে দেশের ১০,০০০ স্কুলে অটল টিঙ্কারিং ল্যাব গড়ে তোলা হবে। এই মিশনের মাধ্যমে আমাদের দেশে উদ্ভাবনকে উৎসাহ দেওয়ার কথা ভাবা হয়েছে। এই কর্মসূচির অধীনে আমাদের দেশের হাজার হাজার স্কুলে অত্যাধুনিক অটল টিঙ্কারিং ল্যাব, বিশ্ব মানের অটল ইনকিউবেশন সেন্টার এবং অটল কম্যুনিটি ইনোভেশন সেন্টার গড়ে তোলা হচ্ছে। এছাড়া, অটল নিউ ইন্ডিয়া চ্যালেঞ্জেস – এর মাধ্যমে দেশের পক্ষে প্রাসঙ্গিক এবং সামাজিক দিক থেকে গুরুত্বপূর্ণ বিভিন্ন ক্ষেত্রের প্রয়োজনীয় জিনিসপত্র তৈরির কাজকে উৎসাহ প্রদান করা হবে।
প্রত্যেকটি অটল টিঙ্কারিং ল্যাবের জন্য প্রথম বছরে ১২ লক্ষ টাকা এবং পরবর্তী চার বছরে বার্ষিক ২ লক্ষ টাকা করে অর্থ প্রদান করা হয়ে থাকে। অটল ইনকিউবেশন সেন্টারগুলির জন্য ৩- ৫ বছরে বার্ষিক ভিত্তিতে সর্বোচ্চ ১০ কোটি টাকা পর্যন্ত দেওয়া হয়ে থাকে। এছাড়া, অটল নিউ ইন্ডিয়া চ্যালেঞ্জের উদ্ভাবকরা তাঁদের উদ্ভাবিত জিনিসপত্র ও প্রযুক্তি বাণিজ্যিকভাবে ব্যবহারের উপযুক্ত করে তুলতে ১ কোটি টাকা পর্যন্ত অনুদান পেয়ে থাকেন। সারা দেশে ইতিমধ্যেই ৫,৪৪১টি স্কুলে অটল টিঙ্কারিং ল্যাব গড়ে তোলা হয়েছে। এর মধ্যে ৬২৩টি জেলার ২,১৭১টি এই ধরণের গবেষণাগারের জন্য প্রথমবর্ষের অর্থ সংশ্লিষ্ট স্কুলগুলিতে দেওয়া হয়েছে। এছাড়া, সারা দেশে ১০১টি অটল ইনকিউবেশন সেন্টার গড়ে তোলার উদ্যোগ নেওয়া হয়েছে। অটল নিউ ইন্ডিয়া চ্যালেঞ্জের অধীনে সারা দেশে ২৪টি এই ধরণের কেন্দ্র গড়ে তোলা গেছে এবং সেখানে উদ্ভাবনমূলক গবেষণার কাজ চলছে। অটল উদ্ভাবন মিশনের মাধ্যমে সারা দেশের স্কুল-কলেজ-বিশ্ববিদ্যালয়-গবেষণা প্রতিষ্ঠান এবং শিল্প ক্ষেত্রে উদ্ভাবন এবং শিল্পোদ্যোগের মানসিকতা গড়ে তোলাই এই প্রকল্পের উদ্দেশ্য।
CG/PB/SB
(Visitor Counter : 91
কেন্দ্রীয়মন্ত্রিসভা
কেন্দ্রীয় সরকারি কর্মচারী ও পেনশন-প্রাপকদের জন্য ৩ শতাংশ মহার্ঘ্যভাতা প্রদানে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে কেন্দ্রীয় সরকারি কর্মচারী ও পেনশন-প্রাপকদের অতিরিক্ত ৩ শতাংশ মহার্ঘ্যভাতা দেবার বিষয়টি অনুমোদিত হয়েছে। বর্তমানে ৯ শতাংশ হারে ভাতা দেওয়া হয়ে থাকে, এই ৩ শতাংশ হবে তার অতিরিক্ত। মূল্য বৃদ্ধির সঙ্গে সঙ্গতি রাখতেই অতিরিক্ত ৩ শতাংশ হারে মহার্ঘ্য ভাতা প্রদানের সিদ্ধান্ত নেওয়া হয়েছে। সপ্তম কেন্দ্রীয় বেতন কমিশনের সুপারিশের ভিত্তিতেই মহার্ঘ্য ভাতার এই বৃদ্ধি। ২০১৯-২০ অর্থবর্ষে  কর্মচারী ও পেনশন-প্রাপকদের মহার্ঘ্য ভাতা ও মহার্ঘ্য ত্রাণ খাতে সরকারের যথাক্রমে ৯ হাজার ১৬৮ কোটি ১২ লক্ষ টাকা এবং ১০ হাজার ৬৯৬ কোটি ১৪ লক্ষ টাকা খরচ হবে। ৩ শতাংশ মহার্ঘ্য ভাতা প্রদানের এই সিদ্ধান্ত গত পয়লা জানুয়ারি থেকে কার্যকর হচ্ছে। মন্ত্রিসভার এই সিদ্ধান্তের ফলে ৪৮ লক্ষ ৪১ হাজার কর্মচারী এবং ৬২ লক্ষ ৩ হাজার পেনশন-প্রাপক উপকৃত হবেন।
CG/BD/SB
(Visitor Counter : 124
কর্মী, জন-অভিযোগএবংপেনশনমন্ত্রক
কোভিড পরিস্থিতির পরিপ্রেক্ষিতে কেন্দ্রীয় সরকারের বিভিন্ন মন্ত্রক ও বিভাগ গুলিতে বিধিনিষেধ মেনে চলার জন্য ডিপার্টমেন্ট অফ পার্সোনাল এন্ড ট্রেনিং নির্দেশিকা জারি করেছে
নতুন দিল্লি, ১৯ এপ্রিল, ২০২১
করোনা জনিত পরিস্থিতি উদ্বেগজনক ভাবে বৃদ্ধির কারণে কর্মী, জন-অভিযোগ এবং পেনশন মন্ত্রক আজ এক নির্দেশিকা জারি করেছে যেখানে করোনা সংক্রান্ত বিধি নিষেধ কঠোরভাবে মেনে চলার নির্দেশ দেওয়া হয়েছে। এই নির্দেশগুলি অবিলম্বে কার্যকর করার কথা বলা হয়েছে। সংশ্লিষ্ট মন্ত্রকের মন্ত্রী ডক্টর জিতেন্দ্র সিং এই নির্দেশিকার কথা উল্লেখ করে আজ জানিয়েছেন যে, কেন্দ্রীয় সরকারের সমস্ত দপ্তরে এই নির্দেশ অনুসরণ করে চলতে হবে। নতুন নির্দেশিকা অনুসারে, আন্ডার সেক্রেটারি বা সমমানের আধিকারিকদের উপস্থিতি ৫০ শতাংশের মধ্যে সীমাবদ্ধ রাখতে হবে। সরকারি অফিসগুলিতে কর্মচারীরা ভিড় এড়াতে নির্দিষ্ট সময় মেনে অফিস করবেন। কোন কর্মকর্তা অফিসে যেদিন আসবেন না সেদিন তিনি টেলিফোন বা অন্যান্য যোগাযোগ মাধ্যমে নিজস্ব বাসভবন থেকে কাজ করবেন। যে সমস্ত আধিকারিক কন্টাইন্মেন্ট জোনে থাকছেন তাদের অফিসে আসার ক্ষেত্রে ছাড় দেওয়া হয়েছে। দিব্যাঙ্গ জন এবং গর্ভবতী মহিলা কর্মীদের অফিসে আসার ক্ষেত্রে ছাড় দেওয়া হয়েছে।
অফিসের সমস্ত স্তরের কর্মীদের মাস্ক বাধ্যতামূলক করা হয়েছে। এর পাশাপাশি তাঁদের শারীরিক দূরত্ব এবং স্যানিটাইজার ব্যবহার করতে হবে। মেনে চলতে হবে করোনা বিধি। অফিসের বৈঠক গুলি ভিডিও কনফারেন্সের মাধ্যমে করতে হবে।
CG/ SB
(Visitor Counter : 110
প্রধানমন্ত্রীরদপ্তর
কৃষকরা ন্যূনতম সহায়ক মূল্য বৃদ্ধিকে স্বাগত জানানোয় প্রধানমন্ত্রীর আনন্দ প্রকাশ করেছেন
নয়াদিল্লি, ০৯ জুন, ২০২৩
প্রধানমন্ত্রী শ্রী নরেন্দ্র মোদী বলেছেন, কৃষকদের আনন্দ সরকারকে নতুন করে উদ্দীপনা যুগিয়ে কাজ করতে অনুপ্রাণিত করে।
তিনি ডিডি নিউজ – এর একটি ট্যুইটের প্রতিক্রিয়ায় জানিয়েছেন, কৃষকরা খরিফ ফসলে ন্যূনতম সহায়ক মূল্য বাড়ানোর সাম্প্রতিক মন্ত্রিসভার সিদ্ধান্তকে স্বাগত জানাচ্ছেন।
ট্যুইটে প্রধানমন্ত্রী বলেছেন, “কৃষক ভাই ও বোনেদের আনন্দই আমাদের তাঁদের জন্য আরও বেশি করে কাজ করতে অনুপ্রাণিত করে”।
CG/SS/SB……
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯২ কোটি ২৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২০ কোটি ৫৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ৫৭ লক্ষ ১০ হাজার ৭১১টি টিকার ডোজ হাতে রয়েছে।
CG/CB/SB
(Visitor Counter : 77
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ২৫ জুন, ২০২১
দেশব্যাপী করোনা টিকাকরণ অভিযানে এপর্যন্ত ৩০ কোটি ৭৯ লক্ষ মানুষকে টিকা দেওয়া হয়েছে।
গত ২৪ ঘন্টায় দেশে ৬০ লক্ষ ৭৩ হাজার মানুষকে করোনা প্রতিষেধক টিকা দেওয়া হয়েছে।
এর পাশাপাশি গত ২৪ ঘন্টায় দেশে নতুন করে করোনা আক্রান্তের সংখ্যা দাঁড়িয়েছে ৫১ হাজার ৬৬৭।
দেশে সক্রিয়ভাবে করোনা আক্রান্তের সংখ্যা কমে হয়েছে ৬ লক্ষ ১২ হাজার ৮৬৮।
এ পর্যন্ত দেশে সুস্থ হয়ে উঠেছেন ২ কোটি ৯১ লক্ষ ২৮ হাজার ২৬৭ জন।
গত ২৪ ঘন্টায় মোট ৬৪ হাজার ৫২৭ জন সুস্থ হয়ে উঠেছেন।
বিগত ৪৩ দিন ধরে একটানা সুস্থতার সংখ্যা আক্রান্তের চেয়ে অনেক বেশি।
সুস্থতার হার বেড়ে হয়েছে ৯৬.৬৬ শতাংশ।
সপ্তাহব্যাপী সক্রিয় ভাবে আক্রান্তের হার ৫ শতাংশের নিচে, বর্তমানে যা ৩ শতাংশ।
দৈনিক সক্রিয়ভাবে আক্রান্তের হার ২.৯৮ শতাংশ যা বিগত ১৮ দিন ধরে ৫ শতাংশের নিচে রয়েছে।
নমুনা পরীক্ষা সংখ্যা বৃদ্ধি পেয়েছে। এ পর্যন্ত ৩৯ কোটি ৯৫ লক্ষ নমুনা পরীক্ষা করা হয়েছে।
CG/ SB
(Visitor Counter : 181
স্বরাষ্ট্র মন্ত্রক
কেন্দ্রীয় মন্ত্রিসভা :
i. দমন এবং দিউ দায়রা আদালত  নিয়ামক, ২০১৯
ii. দাদরা এবং নগর হাভেলি  সংশোধনী নিয়ামক, ২০১৯ জারি করার ক্ষেত্রে অনুমোদন দিয়েছে
নয়াদিল্লি, ১৩ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সংবিধানের ২৪০ নং ধারা অনুযায়ী দমন এবং দিউ দায়রা আদালত  নিয়ামক, ২০১৯ এবং দাদরা এবং নগর হাভেলি  সংশোধনী নিয়ামক, ২০১৯ জারি করার বিষয়টি অনুমোদিত হয়েছে।
এই সিদ্ধান্তের ফলে, বিচার বিভাগীয় পরিষেবায় সমতা আসবে। এছাড়া, বিচার প্রার্থীদের বর্তমান আর্থিক এক্তিয়ারের সীমাবদ্ধতার কারণে যে সমস্যা হত তার সমাধান হবে। বর্ধিত আর্থিক এক্তিয়ারের কারনে বিচার প্রক্রিয়ায় গতি আসবে। বিচারের জন্য কেন্দ্রশাসিত অঞ্চলের বাইরে বিচার প্রার্থীদের যাওয়ার দরকার হবে না।
CG/CB/DM
(Visitor Counter : 61
প্রধানমন্ত্রীরদপ্তর
গ্লাসগো’তে সিওপি-২৬ শিখর সম্মেলনে ‘অ্যাকশন অ্যান্ড সলিডারিটি – দ্য ক্রিটিকাল ডিকেড’ শীর্ষক আলোচনাচক্রে প্রধানমন্ত্রীর ভাষণ
নয়াদিল্লি, ০১ নভেম্বর, ২০২১
সুধীবৃন্দ,
আমার বন্ধু বরিস, অভিযোজনের মতো একটি গুরুত্বপূর্ণ বিষয় আমার বক্তব্য উপস্থাপিত করার সুযোগ দেওয়ার জন্য অনেক ধন্যবাদ আপনাকে!
আন্তর্জাতিক জলবায়ু বিতর্ক এবং বিভিন্ন প্রভাব হ্রাসের মতো গুরুত্বপূর্ণ বিষয়ের সঙ্গে অভিযোজন অতটা গুরুত্ব পায় না। কিন্তু, জলবায়ু পরিবর্তনের ফলে সবচেয়ে প্রভাবিত হচ্ছে উন্নয়নশীল দেশগুলি। আর এই কারণেই তাদের প্রতি যথাযথ ন্যায়বিচার করা হচ্ছে না।
ভারত সহ বেশিরভাগ উন্নয়নশীল দেশগুলির কৃষকদের জন্য জলবায়ূ একটি বড় চ্যালেঞ্জ হয়ে দাঁড়িয়েছে। ফসল তোলার ব্যবস্থাপনার পরিবর্তন ঘটছে। অসময়ে বৃষ্টি, বন্যা অথবা ঘন ঘন ঝড়ের কারণে ফসল নষ্ট হচ্ছে। পানীয় জলের উৎস, স্বল্প মূল্যের আবাসন – এগুলি সবই জলবায়ু পরিবর্তনের ফলে যাতে সমস্যায় না পড়ে, সেদিকে সচেতন থাকতে হবে।
সুধীবৃন্দ,
এই প্রেক্ষিতে আমি তিনটি বিষয় তুলে ধরবো। প্রথমত, আমরা আমাদের উন্নয়নের অঙ্গ হিসাবে বেশ কিছু গুরুত্বপূর্ণ প্রকল্প হাতে নিয়েছি। সকলের জন্য নলবাহিত পানীয় জল – ‘নল সে জল’, ‘স্বচ্ছ ভারত মিশন’ এবং ‘ভারতে সকলের জন্য পরিবেশ-বান্ধব রান্নার জ্বালানী প্রকল্প – উজ্জ্বলা’র মধ্য দিয়ে আমাদের নাগরিকদের কাছে শুধুমাত্র তার সুফলই পৌঁছচ্ছে না, একই সঙ্গে তাঁদের জীবনযাত্রার মানোন্নয়নও ঘটছে। দ্বিতীয়ত, প্রকৃতির সঙ্গে সম্প্রীতি বজায় রেখে চলার বেশ কিছু সম্প্রদায়গত জ্ঞান রয়েছে।
প্রচলিত এই পদ্ধতিগুলি আমাদের নীতি প্রণয়নে গুরুত্বপূর্ণ ভূমিকা গ্রহণ করে। এগুলি আমাদের বিদ্যালয় পাঠক্রমে যুক্ত হওয়া প্রয়োজন, যাতে নতুন প্রজন্ম এগুলি সম্পর্কে জানতে পারে। আঞ্চলিক শর্ত অনুযায়ী, জীবনযাত্রার বিভিন্ন উপাদানের সংরক্ষণ প্রয়োজন। এটি অভিযোজনের একটি গুরুত্বপূর্ণ স্তম্ভ। তৃতীয়ত, অভিযোজনের পদ্ধতি স্থানীয় হতে হবে। কিন্তু, পিছিয়ে পড়া দেশগুলির এক্ষেত্রে আন্তর্জাতিক সাহায্য প্রয়োজন।
স্থানীয় স্তরে অভিযোজনের জন্য আন্তর্জাতিক সহায়তার এই ধারণা থেকে ভারত কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার – সিডিআরআই – এর উদ্যোগ গ্রহণ করেছে। আমি সব রাষ্ট্রকে এই উদ্যোগে সামিল হওয়ার অনুরোধ জানাই।
ধন্যবাদ।
।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৪ অক্টোবর, ২০২১
জাতীয় টিকাকরণ অভিযানের আওতায় এখনও পর্যন্ত ৯০ কোটি ৭৯ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২০ হাজার ৭৯৯
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে, বর্তমানে এই হার ০.৭৮ শতাংশ; ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৬৪ হাজার ৪৫৮, যা ২০০ দিনে সর্বনিম্ন
বর্তমানে সুস্থতার হার ৯৭.৮৯ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ২৬ হাজার ৭১৮, এর ফলে মোট সুস্থতার সংখ্যা বেড়ে ৩ কোটি ৩১ লক্ষ ২১ হাজার ২৪৭
সাপ্তাহিক ভিত্তিতে আক্রান্তের হার ১.৬৩ শতাংশ, যা গত ১০১ দিন ৩ শতাংশের নিচে
দৈনিক ভিত্তিতে আক্রান্তের হার ২.১০ শতাংশ, যা গত ৩৫ দিন ৩ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫৭ কোটি ৪২ লক্ষ
CG/BD/SKD/
(Visitor Counter : 102
স্বাস্থ্যওপরিবারকল্যাণমন্ত্রক
ধন্বন্তরী রথ : আমেদাবাদে কোভিড ছাড়া অন্যান্যৌ স্বাস্থ্য পরিষেবা মানুষের দোরগোড়ায়
নয়াদিল্লি, ০৪ জুলাই, ২০২০
কোভিড-১৯ মহামারীর সময় কোভিড সংক্রান্ত স্বাস্থ্য পরিষেবাকে যখন সর্বোচ্চ অগ্রাধিকার দেওয়া হচ্ছে, ঠিক সেই সময় সমস্ত রাজ্য/কেন্দ্রশাসিত অঞ্চলে কোভিড ছাড়া অন্যান্য জরুরি চিকিৎসা পরিষেবা পৌঁছে দেওয়ার বিষয়টিকেও সমান গুরুত্ব দেওয়া হচ্ছে। আমেদাবাদ পুর নিগম শহরের মানুষের বাড়ির দোরগোড়ায় কোভিড ছাড়া অন্যান্য স্বাস্থ্য পরিষেবা পৌঁছে দিতে এক অভিনব ও উদ্ভাবনী প্রয়াস গ্রহণ করেছে। এই প্রয়াসের অঙ্গ হিসাবে পুর নিগম ধন্বন্তরী রথ নামে ভ্রাম্যমাণ চিকিৎসা পরিষেবা যানের সূচনা করেছে। কোভিড-১৯ চিকিৎসার জন্য শহরের অধিকাংশ হাসপাতালকে কোভিড-১৯ হাসপাতালে রূপান্তরিত করার ফলে অন্যান্য উপসর্গ ও ব্যাধি রয়েছে, এমন রোগীদের যাতে চিকিৎসা পরিষেবার জন্য কোনও রকম সমস্যার সম্মুখীন না হতে হয়, তার জন্যই ভ্রাম্যমাণ এই চিকিৎসা যানের সূচনা করা হয়েছে।
কোভিড ছাড়া অন্যান্য রোগের চিকিৎসা পরিষেবা পৌঁছে দেওয়ার জন্য আমেদাবাদ পুর নিগম ধন্বন্তরী রথ নামে একাধিক ভ্রাম্যমাণ চিকিৎসা পরিষেবা যান চালু করেছে। প্রত্যেকটি চিকিৎসা যানে একজন আয়ুষ চিকিৎসক, চিকিৎসা কর্মী এবং নার্সিং কর্মীরা ছাড়াও শহরাঞ্চলীয় স্বাস্থ্য কেন্দ্রগুলির স্থানীয় চিকিৎসকরাও রয়েছেন। ধন্বন্তরী রথ নামে এই চিকিৎসা পরিষেবা যানগুলি সারা শহরে মানুষের কাছে গিয়ে কোভিড ছাড়া অন্যান্য একাধিক রোগের চিকিৎসা পরিষেবা দেবার ব্যবস্থা করেছে।
আমেদাবাদ পুর নিগমের পক্ষ থেকে ইতিমধ্যেই ১২০টি ধন্বন্তরী রথ নামে ভ্রাম্যমাণ চিকিৎসা পরিষেবা যান চালু করা হয়েছে। ভ্রাম্যমাণ এই চিকিৎসা পরিষেবা যানগুলির সাহায্যে ৪ লক্ষ ২৭ হাজারেরও বেশি ক্ষেত্রে প্রয়োজনীয় চিকিৎসা পরামর্শ দেওয়া হয়েছে। এমনকি, এই ধরনের চিকিৎসা পরিষেবা দেবার ফলে কোভিড-১৯এর অপ্রকাশিত ঘটনাগুলিও সামনে এসেছে। এই চিকিৎসা যানগুলির সাহায্যে সাধারণ রোগের চিকিৎসা পরামর্শ দেওয়ার পাশাপাশি, ম্যালেরিয়া ও ডেঙ্গুর নমুনা পরীক্ষাও করা হচ্ছে।
(CG/BD/SB
প্রতিরক্ষামন্ত্রক
মউ-এ আর্মি ওয়ার কলেজের সুবর্ণ জয়ন্তী উদযাপন
নয়াদিল্লি, ২ এপ্রিল, ২০২১
ভারতীয় সেনাবাহিনীর প্রথম সারির প্রশিক্ষণ কেন্দ্র আর্মি ওয়ার কলেজ আজ তার সুবর্ণ জয়ন্তী উদযাপন করেছে। মউ-এ অবস্থিত এই কলেজটি যুদ্ধক্ষেত্রে বিভিন্ন কৌশল এবং সেনাবাহিনীর রণকৌশলের ওপর গবেষণার কাজে যুক্ত। ‘যুদ্ধ কীর্তি নিশ্চয়’ – এই ভাবনা নিয়ে ১৯৭১ সালে এই কলেজটি যাত্রা শুরু করেছিল। এই কলেজের বহু প্রাক্তনী সেনাবাহিনীর আধিকারিক।
সুবর্ণ জয়ন্তী উপলক্ষে আয়োজিত বিভিন্ন অনুষ্ঠানের মধ্যে সাইক্লোথন, ওয়েবিনার সহ নানা অনুষ্ঠানের আয়োজন করা হয়েছে। আর্মি ওয়ার কলেজের কম্যান্ডান্ট লেফটেন্যান্ট জেনারেল ভি এস শ্রীনিবাসের তত্ত্বাবধানে এই কলেজে বিশেষ সৈনিক সম্মেলনের আয়োজন করা হয়েছিল। সম্মেলনে লেফটেন্যান্ট জেনারেল শ্রীনিবাস সেনাবাহিনীতে কর্মরত সমস্ত আধিকারিকদের ধন্যবাদ জানিয়েছেন এবং সেনাবাহিনীর প্রতি কর্তব্য পালনে তাঁরা যে নিষ্ঠা দেখিয়ে আসছেন তিনি তার জন্য তাঁদের প্রশংসা করেছেন। আজ সকালে আর্মি ওয়ার কলেজে পুষ্পার্ঘ্য নিবেদনের মধ্য দিয়ে মূল অনুষ্ঠানের সূচনা হয়। এই অনুষ্ঠানে সেনাবাহিনীর শীর্ষ কর্তা-ব্যক্তিরা উপস্থিত ছিলেন। সেনা প্রধান জেনারেল এম এম নারাভানে আর্মি ওয়ার কলেজের ওপর একটি বৈদ্যুতিন গ্রন্থ, স্মারক ডাকটিকিট প্রকাশ করেছেন। ঐতিহাসিক এই অনুষ্ঠানে সুবর্ণ জয়ন্তী ট্রফির মোড়ক উন্মোচন করা হয়েছে। জেনারেল নারাভানে জানিয়েছেন, তক্ষশীলার আদলে এই কলেজ প্রশিক্ষণ দিয়ে থাকে। তিনি ভবিষ্যতেও এই কলেজের সাফল্য কামনা করেছেন।
CG/CB/DM/…
(Visitor Counter : 133
স্বরাষ্ট্র মন্ত্রক
সীমান্ত এলাকা উন্নয়ন কর্মসূচির আওতায় পশ্চিমবঙ্গ সহ দেশের ১৭টি রাজ্য
নয়াদিল্লি, ০২ জুলাই, ২০১৯
পশ্চিমবঙ্গ সহ দেশের ১৭টি রাজ্য প্রশাসনের মাধ্যমে কেন্দ্রীয় সরকার সীমান্ত এলাকা উন্নয়ন কর্মসূচি রূপায়ণ করে থাকে। পশ্চিমবঙ্গ ছাড়া বাকি রাজ্যগুলির মধ্যে রয়েছে অরুণাচলপ্রদেশ, অসম, বিহার, গুজরাট, হিমাচলপ্রদেশ, জম্মু ও কাশ্মীর, মনিপুর, মেঘালয়, মিজোরাম, নাগাল্যান্ড, পাঞ্চাব, রাজস্হান, সিকিম, ত্রিপুরা, উত্তরপ্রদেশ এবং উত্তরাখন্ড। কেন্দ্রীয় সরকার রাজ্যগুলকে এ-খাতে অর্থ দিয়ে থাকে। রাজ্যসরকার এই আর্থিক সাহায্যের পরিবর্তে জেলা অনুযায়ী বরাদ্দ ঠিক করে। বিগত তিন বছরে অর্থাৎ ২০১৬-১৭ থেকে ২০১৮-১৯-এর মধ্যে এই ১৭টি রাজ্যকে যথাক্রমে ১০১৫ কোটি, ১১০০ কোটি এবং ৭৭০.৬২ কোটি টাকা দেওয়া হয়েছে। পশ্চিমবঙ্গকে ২০১৬-১৭, ২০১৭-১৮ এবং ২০১৮-১৯-এর যথাক্রমে ১০৮.৩২ কোটি টাকা, ১২২ কোটি টাকা এবং ৮৫.৪০ কোটি টাকা দেওয়া হয়েছে।
আজ লোকসভায় এক প্রশ্নের লিখিত জবাবে এই তথ্য জানান স্বরাষ্ট্র প্রতিমন্ত্রী শ্রী নিত্যানন্দ রাই।
CG/SSS/NS
(Visitor Counter : 57
কর্পোরেটবিষয়সংক্রান্তমন্ত্রক
কর্পোরেট সংস্থাগুলির সামাজিক দায়বদ্ধতার স্বীকৃতি হিসাবে রাষ্ট্রপতির মঙ্গলবার নির্বাচিত সংস্থাগুলিকে ন্যাশনাল সিএসআর সম্মান প্রদান
নয়াদিল্লি, ২৫ অক্টোবর, ২০১৯
রাষ্ট্রপতি শ্রী রাম নাথ কোবিন্দ কর্পোরেট সংস্থাগুলির সামাজিক দায়বদ্ধতার স্বীকৃতি-স্বরূপ মঙ্গলবার ২৯শে অক্টোবর নতুন দিল্লিতে ন্যাশনাল কর্পোরেট সোশ্যাল রেসপন্সিবিলিটি অ্যাওয়ার্ডস্  প্রদান করবেন। কর্পোরেট সংস্থাগুলির সামাজিক দায়বদ্ধতাকে সর্বোচ্চ স্তরে স্বীকৃতি দিতে ভারত সরকার এই পুরস্কার প্রদান করে থাকে।
এনসিএসআরএ – এর জন্য এ বছর ৫২৮টি মনোনয়ন জমা পড়েছে। বিচারকরা বিভিন্ন দিক বিবেচনা করে ১৩৫টি সংস্থাকে সামাজিক দায়বদ্ধতার ক্ষেত্রে তাদের অবদানের বিস্তারিত বিবরণ জমা দেওয়ার আহ্বান জানিয়েছেন। কর্পোরেট সংস্থাগুলির সামাজিক দায়বদ্ধতার ক্ষেত্রে বিশেষজ্ঞদের পরামর্শক্রমে জুড়িরা ১৯টি সংস্থাকে বিজয়ী এবং আরও ১৯টি সংস্থাকে সামাজিক দায়দ্ধতার স্বীকৃতি-স্বরূপ বিশেষ সম্মানে ভূষিত করবেন।
এনসিএসআরএ – এর জন্য ২০১৭ সালে একটি উচ্চ পর্যায়ের কমিটি গঠন করা হয়েছিল। এই কমিটি বিভিন্ন কর্পোরেট সংস্থার মধ্যে সামাজিক দায়বদ্ধতার নানা উদ্যোগের মধ্যে প্রতিযোগিতার পরিবেশ গড়ে তোলে। সংস্থাগুলিকে এই খাতে আরও বেশি অর্থ ব্যয়ের উৎসাহ দেয়। মূলত, প্রযুক্তির ব্যবহার, লিঙ্গসমতা, পরিবেশ এবং স্থায়ী উন্নয়নের ক্ষেত্রে অর্থ বরাদ্দের ওপরই গুরুত্ব আরোপ করা হয়।
তিনটি ক্ষেত্রে এনসিএসআরএ – এর ২০টি পুরস্কার দেওয়া হয়। চারটি বিষয়কে বিবেচনা করে সামাজিক দায়বদ্ধতা খাতে সংস্থাগুলির যোগ্যতা নির্ধারণ করা হয়।
১) যেসব সংস্থা সামাজিক দায়বদ্ধতা খাতে ১০০ কোটি টাকার বেশি ব্যয় করতে পারবে।
২) যেসব সংস্থা সামাজিক দায়বদ্ধতা খাতে ১০ কোটি থেকে ৯৯ কোটি ৯৯ লক্ষ টাকা ব্যয় করতে পারবে।
৩) যেসব সংস্থা সামাজিক দায়বদ্ধতা খাতে ১ কোটি থেকে ৯ কোটি ৯৯ লক্ষ টাকা ব্যয় করতে পারবে।
৪) যেসব সংস্থা সামাজিক দায়বদ্ধতা খাতে ১০০ কোটি টাকার কম ব্যয় করতে পারবে।
২
দেশের উত্তর, উত্তর-পূর্ব, পশ্চিম এবং দক্ষিণাঞ্চলে কর্পোরেট সংস্থাগুলির সামাজিক দায়বদ্ধতার দিকগুলি বিবেচনা করে এই পুরস্কার দেওয়া হয়ে থাকে।
এই পুরস্কার প্রদানের জন্য গঠিত বিচারক মণ্ডলীর মধ্যে রয়েছেন – কেন্দ্রীয় গ্রামোন্নয়ন মন্ত্রকের প্রাক্তন সচিব শ্রী যুগল কিশোর মহাপাত্র, মানবসম্পদ উন্নয়ন মন্ত্রকের স্কুল শিক্ষা দপ্তরের প্রাক্তন সচিব শ্রী অনীল স্বরূপ, জনউদ্যোগ দপ্তরের অতিরিক্ত সচিব ডঃ মধুকর গুপ্তা, এইচএসবিসি ইন্ডিয়া’র প্রাক্তন চেয়ারপার্সন শ্রীমতী নয়না লাল কিদওয়াই, ডিসিএম শ্রীরাম – এর চেয়ারম্যান, সিনিয়র ম্যকানেজিং ডায়রেক্টর শ্রী অজয় শ্রীরাম এবং সুপ্রিম কোর্টের প্রবীণ আইনজীবী শ্রী রজত শেঠী। ১৬ জন বিশেষজ্ঞের একটি কমিটি পুরস্কার প্রদানের জন্য বিভিন্ন দিক বিবেচনার ক্ষেত্রে বিচারকমণ্ডলীকে সাহায্য করেছে।
CG/CB/SB
(Visitor Counter : 79
অর্থমন্ত্রক
কোভিড-১৯ পরিস্থিতিতে জিএসটি করদাতাদের সাহায্য করতে কেন্দ্রীয় পরোক্ষ কর এবং উৎপাদন শুল্ক পর্ষদ অঙ্গীকারবদ্ধ
নয়াদিল্লি, ১৭ এপ্রিল, ২০২০
কোভিড-১৯ পরিস্থিতিতে জিএসটি করদাতাদের সম্ভাব্য সবরকম সাহায্য করতে কেন্দ্রীয় পরোক্ষ কর এবং উৎপাদন শুল্ক পর্ষদ অঙ্গীকারবদ্ধ।
পর্ষদ গত ৩০শে মার্চ থেকে ৫ হাজার ৫৭৫ কোটি টাকায় ১২ হাজার ৯৩০টি রিফান্ড সংক্রান্ত আবেদনের নিষ্পত্তি করেছে। কেবল গত সপ্তাহে পর্ষদ ৭ হাজার ৮৭৩টি রিফান্ডের দাবী সম্বলিত ৩ হাজার ৮৫৪ কোটি টাকা মিটিয়ে দিয়েছে।
পর্ষদের পক্ষ থেকে জানানো হয়েছে, জিএসটি রিটার্ন দাখিলকারীদের সাহায্য করতে পর্ষদ একটি বাণিজ্য-বান্ধব ব্যবস্থা গ্রহণ করেছে। এই ব্যবস্থার মাধ্যমে প্রয়োজনীয় তথ্য হাতে না থাকলে আয়কর রিটার্ন সংক্রান্ত দাবি-দাওয়াগুলি কোনোভাবেই নিষ্পত্তি করা সম্ভব হবে না। এক শ্রেণীর সংবাদ মাধ্যমে প্রকাশিত খবরের প্রেক্ষিতে পর্ষদের পক্ষ থেকে আরও জানানো হয়েছে, প্রাসঙ্গিক যাবতীয় তথ্য রিফান্ড সংক্রান্ত আবেদন দাখিলের জন্য প্রয়োজন হয়ে থাকে।তাই, ভুল তথ্য বা তথ্যের ঘাটতি রিফান্ড দাখিলের সময়ে সহজেই ধরা পড়ে যায়।
জিএসটি পরিষদের ৩৯তম বৈঠকে গৃহীত সিদ্ধান্তের প্রেক্ষিতেই পর্ষদ আয়কর রিফান্ডের ক্ষেত্রে জিএসটি করদাতাদের সুবিধার্থে এই ব্যবস্থা গ্রহণ করেছে।
পর্ষদের পক্ষ থেকে আরও জানানো হয়েছে, দাবি-দাওয়া সংক্রান্ত আবেদনগুলি খতিয়ে দেখার সময় যাতে ব্যবসায়ীদের কোনও রকম সমস্যার সম্মুখীন না হতে হয়, তা দূর করতে জিএসটি পরিষদ রিফান্ড দাখিলের অঙ্গ হিসাবে ক্লাসিফিকেশন কোড সংক্রান্ত বিবরণী উল্লেখ করার প্রস্তাব দিয়েছে। তবে, জিএসটি পরিষদের এই প্রস্তাব ৩১শে মার্চের পর দাখিল করা আবেদনগুলির ক্ষেত্রেই প্রযোজ্য হবে। উল্লেখ করা যেতে পারে, এ ধরনের আবেদনপত্র দাখিলের তারিখ ২০শে মার্চ থেকে বাড়িয়ে ৩০শে জুন পর্যন্ত করা হয়েছে। জিএসটি আইনে কিছু কিছু ক্ষেত্রে পরিষেবা বা মূলধনী সম্পদের ওপর ক্রেডিট সংক্রান্ত রিফান্ড দেওয়া হয় না। উদাহরণ-স্বরূপ বলা যেতে পারে, মূলধনী সম্পদের ক্ষেত্রে আয়কর রিফান্ড রপ্তানি ও অন্যান্য জিরো রেটেড সরবরাহের ক্ষেত্রে প্রযোজ্য নয়।
(CG/BD/SB
কৃষিমন্ত্রক
ন্যুনতম সংগ্রহ মূল্যে কৃষকদের কাছ থেকে ডাল ও তৈলবীজ কেনার কাজ চলছে
নয়াদিল্লি, ১৮ এপ্রিল, ২০২০
কৃষকেরা যাতে তাদের উৎপাদিত পণ্যের যথাযথ মূল্য পায় তা নিশ্চিত করতে ভারত সরকার নাফেড এবং এফ সি আই এর মত নোডাল এজেন্সির মাধ্যমে সব সময় তাদের আশ্বাস যুগিয়ে এসেছে। ন্যুনতম সংগ্রহ মূল্যের মাধ্যমে কৃষকদের কাছ থেকে ২০২০-২১ সালের রবি মরসুমের বিজ্ঞাপিত পন্য কেনাও শুরু হয়ে গেছে। লকডাউন চলছে বলে কৃষকদের বিপননের জন্য সময়ও দেওয়া হয়েছে। কোভিড-১৯ অতিমারির পরিপ্রেক্ষিতে নির্দিষ্ট নীতি নির্দেশিকা মেনে অধিক সংখ্যক কৃষকের কাছে সহায়তা পৌঁছে দেওয়া হচ্ছে।
২০২০-২১ রবি মরসুমে মূল্য সহায়তা যোজনার আওতায় ন্যুনতম সংগ্রহ মূল্যে কর্ণাটক, অন্ধ্রপ্রদেশ, তেলেঙ্গানা, রাজস্থান, মহারাষ্ট্র, উত্তর প্রদেশ, এবং হরিয়ানার চাষিদের কাছ থেকে ডাল ও তৈলবীজ কেনার কাজ শুরু হয়েছে। ১৬ এপ্রিল পর্যন্ত নাফেড/এফ সি আই এর মাধ্যমে ৭৮৪.৭৭ কোটি টাকা ব্যয়ে ১ লক্ষ্য ৩৩ হাজার, ৯৮৭.৬৫ মেট্রিক টন ডাল আর ২৯ হাজার ২৬৪.১৭ মেট্রিক টন তৈলবীজ কেনা হয়েছে। এর ফলে ১ লক্ষ ১৪ হাজার ৩৩৮ জন কৃষক উপকৃত হয়েছেন। লকডাউন চলাকালীন মূল্য সহায়তা যোজনার আওতায় ৯৭ হাজার ৩৩৭.৩৫ মেট্রিক টন ডাল ও তৈলবীজ কেনা হয়েছে।
মূল্য স্থিতিশীল তহবিলের এর আওতায় নাফেড কৃষকদের কাছ থেকে মজুত করার জন্য অড়হর ডাল কিনেছে। ২০১৯-২০ খরিফ মরসুমের জন্য মহারাষ্ট্র, তামিলনাড়ু, গুজরাট, অন্ধ্রপ্রদেশ, কর্ণাটক ও তেলেঙ্গানা থেকে পি এস এস/পি এস এফ এর আওতায় অড়হর ডাল কেনা চলছে। ২০১৮-২০ খরিফ বিপনন বর্ষে ৫ লক্ষ ৩২ হাজার ৮৪৯ মেট্রিক টন অড়হর ডাল কেনা হয়েছে তাঁর মধ্যে ২৯ হাজার ৩২৮.৬২ মেট্রিক টন লকডাউন চলাকালীন সংগ্রহ করা হয়েছে।
১৫ এপ্রিল থেকে হরিয়ানায় ১৬৩টি কেন্দ্রে সর্ষেবীজ আর ছোলা কেনার কাজ শুরু হয়েছে। দুদিনে দশ হাজার ১১১ জন কৃষকের কাছ থেকে প্রায় ২৭ হাজার ২৭৬.৭৭ মেট্রিক টন সর্ষেবীজ কেনা হয়েছে।
CG/SDG
(Visitor Counter : 118